Straightpoint Publications - Straight Point
kry jou tweejaarlikse kopie van 'baie nuus'
Reguit punt produkgids
Loadcell Data Sheets Jan 25th, 2015 by Adriaan Snyman
41 kommentare | Lees kommentare
Ek is al dikwels daarvan beskuldig dat ek, soos ‘n ashoopdonkie, te verdraagsaam, te lankmoedig en te geduldig is; maar selfs ‘n ashoopdonkie bereik soms die punt wat hy nie anders kan as om dan en wan ‘n kakebeenhou te skop nie! En ek is jammer om te sê, maar hierdie ashoopdonkie het nou daardie punt bereik. Genoeg is genoeg!
Dieselfde ding het ‘n klompie jare gelede op ons vorige webtuiste gebeur. Ek wou destyds, net soos vandag, nie soos vele ander sogenaamde “regse of volksgerigte” webtuistes, kommentare waarmee ek nie saamstem nie, summier blokkeer of afgooi nie. My standpunt was en is nog steeds dat elkeen die geleentheid gegun moet word om sy sê te kan sê wat dan tot gesonde en opbouende debatvoering kon lei.
Maar destyds het daardie vergunning spoedig tot gevolg gehad dat alle perke van ordentlikheid net eenvoudig oorboord gegooi is en kommentare het ontaard in niks anders nie as ‘n sinnelose getwis, persoonlike beledigings, oor en weer beskuldigings, uitskellery en die skaamtelose gebruik van onwelvoeglike en vuil taal — dikwels nog in dieselfde asem as wat Bybelverse aangehaal is.
Ek het toe in ‘n boodskap mooi gevra dat dit asseblief gestaak moet word, anders sou ek verplig wees om sekere bydraes te sensor.
Die gevolg van daardie pleidooi was dat die riooldamwal in my vermeende ou volkie se hart gebreek het en ek oorstroom is deur ‘n stortvloed anonieme smerige e-posse, middernaglike oproepe, vervloekinge, ens., ens. — soveel so dat ek naderhand verplig was om my jare lange selnommer te verander net om van die besweerders ontslae te raak!
En soos dit nou vir my lyk, het dieselfde langsnoet otjie onlangs weer sy liederlike, harige kop op Vaandel Uitgewers se webtuiste kom uitsteek. En sy vieslike gesnotter het nou die punt bereik waar ek nie anders kan as om te sê nie, “tot hiertoe en nie verder nie!” (Laat my egter dadelik byvoeg, in hierdie mandjie is daar net enkele vrot appels).
Die vraag is: wie is wie en wat is hulle en hoe het hulle hier beland?
Onder die talle e-posse wat ek van ongelukkige en beswaarde lesers ontvang het, was daar ook een van ‘n goeie vriend (‘n oud-lid van Nasionale Intelligensie). Ek haal hom graag aan:
“Dis maklik om hierdie “vrot appels” uit te ken — hulle is die sleghalters, skuim en opdrifsels van ons samelewing (en dit sluit in alle regeringsagente); dis hulle wat betaal word om juis moeilikheid, tweedrag en verdeeldheid onder ons mense te stook. Oor die laaste twee dekades het hulle soos maaiers uit ‘n verrotte karkas op elke behoudende volksgenoot se webblad en FB toegesak om dit te bevuil. Ingesluit in hul pakket was ook hul hanteerders se opdrag om in hul kommentare kwistig walglike en onwelvoeglike taal te gebruik, veral woorde wat van onder die buikgord gehaal word. En hierdie uitvaagsels verwelkom dit natuurlik, want vuil taal vorm deel van hulle daaglikse gespreksvoerings…”
Nou is my vraag: hoekom het hierdie smetterigheid ons eers werklik na 1994 getref? Is dit omdat die Sensuurraad hierdie maaiers tot in daardie stadium onder bedwang gehou het? Of is my NI vriend dalk reg: dit was nog maar altyd in hulle aard om so te wees?
Uit ondervinding weet ek egter ook dat daar by “my mense” in die goeie verlede nog altyd ‘n soort ingeboude ordentlikheid was; ‘n morele hoë grond waar Ma jou mond met blouseep bygedam het as jou tong net ‘n woord met ‘n walmpie laat uitglip het.
Die opkoms van die swart barbaar het gewis en seker ook sy bydrae gelewer tot ons blankes se sedelike en morele verval. En miskien het my oorlede pa se profetiese woorde uiteindelik waar geword toe hy (lank voor die Reënboognasie se verskyning) gewaarsku het:
“As ons ooit met die swarte moet vermeng, weet dan, daar bestaan nie ‘n leer waarmee hy boontoe tot op jou vlak kan klouter nie. Vir hom is daar net één koers — ondertoe, en in sy afwaartse tog sal hy die inkruipers en peskoppe (soos betaalde agente) in ons samelewing met hom saamsleep tot daar waar hy in die vuil, stinkende slyk, modder en sy eie drek rondploeter!”
Hierdie uitlating laat my nogal dink aan wat ‘n wyse ou oom eendag gesê het:
“Bergpieke is die woonplek van die arend, terwyl die rot, veldmuis, bloedsuier en ander ongediertes van die veld aan die voet van die berg moet rondskarrel op soek na iets om te vreet — en dié kere wat hulle per ongeluk die pieke bereik, was net wanneer die arend hulle op sy vlerke daarheen gedra het. Maar wat die vernielsugtige ongediertes nie geweet het nie, is dat hulle verblyf daar van korte duur sou wees, want sonder uitsondering is hulle deur die arend verskeur en verslind…”
‘n Honderd jaar gelede al het sy Majesteit deur die diens van sy profeet, Nicolaas, voorspel dat die liberale skuim en opdrifsels onder ons (net soos die arend) nog eendag die nuttelose, vernielsugtige rot na ons verhewe tuiste op die bergpieke sou karwei, maar pleks daarvan om die arend se voorbeeld te volg, sou hulle ons nes aan hom afstaan, hom pamperlang, vertroetel en spekvet gevoer totdat daar nie meer plek vir ons almal in die nes is nie en hy ons dan sal probeer uitsmyt.
Maar wat die rot en die liberale opdrifsels nie weet nie, of liewer, nié wil weet nie, is dat dieselfde profeet ook voorspel het daar nog ‘n dag sou aanbreek wanneer die arend weer sy instinkte sal volg en hulle genadeloos aan boud en blaaie gaan skeur!
Soos ek reeds gesê het, ek wou graag aan elkeen op my webtuiste “vryheid van spraak” gee. En sou hulle met iemand verskil of nie saamstem nie, kon hul dit met die nodige feite en bewyse weerlê, sonder om mekaar in die hare te vlieg.
Ek aanvaar dat baie van my volksgenote oor veel groter insig, kennis en wysheid beskik as wat ek kan hoop om in die tydjie wat ek miskien nog gespaar word, op te doen. Daarom het ek ‘n oop gemoed, luister ek graag na alles wat my kant toe kom, en sou ek oor iets twyfel, verwerp ek dit nie summier nie, want baie dinge wat ek in die verlede as “verkeerd”, “dwaasheid” of selfs “sonde” beskou het, is vandag vir my evangelie. Daarom het ek geduld met medevolksgenote wat na my beskeie mening nog in die “duister” verkeer oor dinge waarvan ek reeds oortuig is, omdat ek self eens op ‘n tyd daaroor in die “duister” was.
Ek bevind my nog in die ondermaanse waar ek verplig is om daagliks te swoeg en te stry net om te kan oorleef; maar genadiglik het ek jare gelede ‘n Kompas ontdek wat aan my die Ware Noord aangedui het. In die tyd van Moses en die aartsvaders was net enkele persone soos engele boodskappers en die profete, bevoorreg om so ‘n Kompas by hulle te hê, en dit was dan ook hulle plig om te sorg dat die ganse volk daarmee op koers gehou word. Maar, net soos vandag, het die volk hardkoppig bly afdwaal, bly verdwaal om aanhoudend in die modder- en slikpoele vas te val.
In hierdie ondermaanse blyplek het ons egter ook daaglikse behoeftes en node. En die Kompasdraers het dikwels ook opdrag gekry om ons ook hieroor in te lig, leiding te gee en te waarsku wanneer en hoe om voor te berei vir onheile wat aan die kom is. Soms was dit so erg dat sy Majesteit, die Almagtige, Self moes ingryp.
“En God sê vir Noag: Die einde van alle vlees het volgens my besluit gekom; want die aarde is deur hulle vervul met geweld. En kyk, Ek gaan hulle saam met die aarde verdelg. Maak vir jou ‘n ark van goferhout … En jy, neem vir jou van al die voedsel wat geëet word, en versamel dit by jou, dat dit vir jou en hulle as voedsel kan dien. En Noag het dit gedoen. Net soos God hom beveel het, so het hy gedoen…”
Twee engele word na Sodom en Gomora gestuur met ‘n boodskap aan Lot, “want Yahweh het gesien dat die manne van Sodom sleg en groot sondaars is”. En een van die engele het aan Lot gesê: “Vlug vir jou lewe! Moenie omkyk nie, en moenie êrens in die Jordaanstreek bly staan nie. Vlug na die gebergte, dat jy nie omkom nie!” En Lot het gevlug.
Die Almagtige waarsku in ‘n droom die heidense Farao dat hy “…koring moet ophoop as voedsel in die stede en dit wegbêre (want) so sal dan die voedsel ‘n voorraad wees vir die land vir die sewe jare van hongersnood wat in Egipteland sal kom, sodat die land nie deur die hongersnood te gronde gaan nie.” Farao stel Josef toe aan om hierdie taak uit te voer. En Josef het dit gedoen.
Maar in tye van nood en ellende word die weduwee en wese ook nie vergeet nie. In die dae van koning Agap is Baäldiens ingevoer en as straf het die profeet Elia ‘n groot hongersnood in die land aangekondig. Hyself is in dié tyd deur ‘n arm weduwee in Sarfat by Sidon onderhou. Met haar laaste “handvol meel en bietjie olie in die kruik”, het sy vir hom ‘n broodkoek gebak. Toe sê Elia vir haar: “…so sê Yahweh die Elohim van Israel: Die meel in die pot sal nie opraak en die olie in die kruik sal nie minder word nie, tot op die dag dat Yahweh reën op die aarde sal gee…” Daar is baie onder ons wat nie die vermoë óf middele het om voor te berei vir die onheil wat kom nie. Ek dink hier veral aan ons oues van dae, weduwees en veramde volksgenote in die plakkerskampe. Dis ‘n opdrag van sy Majesteit dat ons as volksgenote nie net mekaar moet liefhê nie, maar ook na mekaar moet omsien, en diegene wat bevoorreg is om oorvloedig bymekaar te maak vir die dag van nood, moet dit nie net vir homself doen nie, maar ook vir die armes onder sy volk, want daar wag ‘n oordeel oor die gierigaard wat net aan homself dink:
“Toe vertel Hy hulle hierdie gelykenis: ‘n Ryk man se grond het goed gedra. En hy het by homself geredeneer en gesê: Wat sal ek doen, want ek het geen plek waar ek my oes kan insamel nie? Toe sê hy: Dit sal ek doen: ek sal my skure afbreek en groter bou, en ek sal daar al my opbrengste en my goed insamel. En ek sal vir my siel sê: Siel, jy het baie goed wat weggesit is vir baie jare; neem rus, eet, drink, wees vrolik. Maar God het aan hom gesê: Jou dwaas, in hierdie nag sal hulle jou siel van jou afeis; en wat jy gereedgemaak het, wie s’n sal dit wees?” Tydens die Siener-toer in 2001 het ‘n ou dame een aan my gesê: “Ek en my man het dwarsdeur ons lewe bitter swaar gekry en die dag toe hy oorlede is, kon hy niks aan my nalaat nie. Al wat ek gehad het om aan vas te hou, was ‘n paar woorde uit ons Heiland se gebed: “Onse Vader wat in die hemel is … Gee my vandag my daaglikse brood…” Sy vertel verder: “Toe ek dit eendag aan my jonger suster noem, het sy ewe trots geantwoord: “Gelukkig hoef ek nie elke dag vir dinge te vra nie, want my man ek ‘n goeie pensioen aan my nagelaat…” (Geen erkenning óf dankbaarheid hiervoor aan haar Skepper nie!)
Selfs toe sy eie Seun se lewe deur Herodus bedreig is, het die Almagtige Josef en Maria opdrag gegee om met Hom Egipteland toe te vlug — al kon Hy ‘n leërmag engele beveel het om die Kind te beskerm. En Josef en Maria het so gedoen.
Nadat Andries Pretorius se wenkommando vertrek het om Dingaan te gaan straf vir die moord op Retief-hulle, het hulle nie net die Gelofte afgelê en toe handegevou gaan sit en wag dat die Almagtige hulle moes beskerm en uitred nie; patrollies is daagliks uitgestuur om die vyand se bewegings dop te hou en te weet wat hulle in die mou voer; ook is ‘n veilige staanplek vir die laer uitgesoek; koeëls gegiet, gewere skoongemaak en die manne fisies en geestelik voorberei vir die komende stryd. Net so is dit noodsaaklik dat ons vandag ook op hoogte moet bly van wat die vyand beplan en wat in die land aan die gang is sodat ons nie onverhoeds betrap word nie. En vir daardie inligting is ons van mekaar afhanklik. Maar weet ook — ons het die belofte dat as ons in die uur van ons benoudheid na Hom roep, Hy ons nooit sal begewe en ons nooit sal verlaat nie.
Ten slotte. Die volgende toneeltjie het hom vroeg een oggend in 1996 voor my afgespeel, pas nadat ek wakker geword het — en ek onthou nog dat terwyl ek dit haastig neergeskryf het, het ‘n oorstepende blydskap van my besit geneem, byna asof ek die heerlike verlossing wat op ons wag, eerstehands ervaar het. (Hierdie gebeurtenis en ‘n droom wat ek in 1966 gehad het, was later die inspirasie vir die skryf van die roman Teen die aand sal dit lig word):
“Daar op die vlaktes van Prieska waar ons in ons duisendtalle saamgekom het om ons vryheid te vier, was daar geen uitbundige gejuig by die gloed van hardekoolvure nie, geen boeremusiek of ’n vrolike opskop terwyl die bloedbevlekte Vierkleur op die steil koppie noordoos van Prieska teen die vlagpaal regs van die kokerboom gehys is nie, want in elke oog was daar ‘n verborge pyn; blink druppels wat ’n swart verbrande aarde weerkaats — verwoeste plase, stede, dorpe, leë plekke in die huis, in die familie-, in die vriendekring — maar daar was ook ’n rou, verskeurde volkshart.
En onder daardie vlag het ons weer onthou:
“Uit die blou van onse hemel, uit die dieptes van ons see…
“Oor ons ver verlate vlaktes….”
En ons het hier by die Groot Rivier — net soos Israel van ouds daar by die riviere van Babel, bitterlik geween terwyl ons gedink het aan die ou Republieke:
“Oor ons ewige gebergtes waar die kranse antwoord gee…”
Die lied het opgestyg oor die Karoostilte, oor die waters van die Oranje, die ver kamme van die Doringberge en die blou van onse God se hemel:
“Ons sal antwoord op jou roepstem, ons sal offer wat jy vra…
“Ons hét gesterwe; ons sál weer lewe, ons vir jou Suid-Afrika…”
Adriaan, dankie vir n artikel wat ons almal weereens BAIE diep laat dink ! Wanneer mense hap na mekaar, probeer ek dieper kyk, en soos jy, probeer ek n persoon altyd die voordeel van die twyfel gee. Die gemiddelde blanke n hierdie land, op hierdie tydstip, is n DESPERATE wese ! Hy/sy weet nie of hy/sy volgende maand nog n werk gaan hê nie. Ons weet nie of ons vanaand by die huis kom, en met pangas, byle en strykysters dood gemaak gaan word nie. Ons weet nie of iemand, ( Van Nigerië ? ), ons bankrekening leeg gaan steel… Lees Meer »
Aan al die vaandel medegenote, met al die dinge wat gebeur het wil ek tog n bydra lewer, ek praat nie graag oor my ervaringe nie, maar daar is iets wat ek voel ek moet deel, veral met die vaandel wat die Israel volk se belange op die hart dra, daar is nou n baie lelike element wat sy kop uitsteek, maar dis eintlik uitstekende nuus, dit beteken meer en meer mense staan nader aan die God se koningkryk en sy waarheid en satan en sy agente doen alles in hulle vermoe om dit te probeer vernietig. Ek wil n… Lees Meer »
Adriaan, Ek wil graag iets byvoeg na aanleiding van jou verwysing na die “rot en liberale opdrifsels” en dit wat hulle aan ons land en volk gedoen het. Na ek jou skrywe gelees het onthou ek skielik die skrifgedeelte – “Die volk wat Ek vir My geformeer het, hulle sal my lof verkondig”. Jes 43:21 en dan ook die opdrag van ons Koning – 2 Kor 6:14 – “Moenie in dieselfde juk trek saam met ongelowiges nie, want watter deelgenootskap het die geregtigheid met die ongeregtigheid, en watter gemeenskap het die lig met die duisternis?” Suid Afrika besluit om ‘n… Lees Meer »
Adriaan vervolg – Die referendum oor ‘n nuwe grondwet is op 2 November 1983 goedgekeur waarin die wit bevolking die geleentheid gegee was om die Grondwet van 1983 goed te keur of te verwerp.(met ander woorde – oortree ons nou maar die opdrag van 2 Kor 6:14 ?). Soveel leuens en leê beloftes is gemaak om die volk se naïewiteit en ongeloof aan te spreek. Hierdie grondwet het die Driekamerparlement, waarin bruin en Indiër Suid-Afrikaners verteenwoordig sou word in aparte parlementêre kamers goedgekeur, terwyl swart Suid-Afrikaners nie verteenwoordig sou bly. Die referendum het geslaag met 66,3% van die kiesers wat… Lees Meer »
Verwyder onvoorwaardelik enige onsmaaklikke kommentare. Deur hulle te laat verskyn, laat die plaser daarvan ‘n oorwinning behaal, maak nie saak wat die reaksie daarop is nie. Sy gif het getref.
Dankie vir ‘n pragtige boodskap Adriaan. Ek wil pleit vir meer skrywes uit jou pen.
Veral wat betref die voorspellings van Oom Siener van Rensburg.
Hallo oom Adriaan en Arnold.
Kyk gerus hierdie video en sien die stam van Juda.
As Hitler nog sowat vyf of tien jaar gewag het, sou hy alles wat hy beplan het, deurgevoer het.
Arnold, nou redeneer jy soos ‘n hoender wat reken dat hy meer vryheid by Nandos as KFC sou gehad het.
Sjoe! Hoe gouer hoe beter…my geduld is op!
Francois Louw Fanie
Adriaan baie dankie vir jou nuwe artikel op die blog. Ek het maande laas iets geplaas omdat ek nie deel wou wees van die provocateurs nie. Ek merk dat ons mekaar bloedig aanval oor ons seining en verklaring van die Woord, as iemand van ons verskil wil ons hulle kruisig. Ek wil graag my geskiedenis hier gee van hoe ek tot die besef gekom het van my Israel identiteit. Dit het 3 jaar geneem maar dat YHWH n broer op my pad gestuur het met die liefde van Yahshua in hom en nooit het hy kwaad geword of my godsdiens… Lees Meer »
En met al die liefde van Yahshua vat hy oor by my vriend en ek begin hierdie weg te stap nou al 20 jaar. Op my pad het ek net liefdevolle Israeliete ontmoet, eerste was Adriaan ongeveer 1993 wat n brandende liefde vir YHWH het, Ds Wessel wat deur moeilike omstandighede sy Elohim ten volle vertrou. Nerens het hierdie manne en vroue ooit sy mede broer gevloek of beledig, sy tipe van godsdiens in iemand se keel probeer af forseer, maar eerder het hulle die vrugte ten toon gestel wat ek begeer het. Dit is die vrugte wat YHWH wil… Lees Meer »
Haai Barry Heeltemal reg! As dit die Naam is vir Jesus dan is dit reg maak nie eintlik saak nie? Solank ons belei dat Hy, Die Seun van Die Mens, Die Lam wat soos ‘n mensekind lyk op Die Troon heers en Hy die Lam is die Eerste en Die Laaste soos Hy self sê, Hy dan die helder morester né. Soos julle Hom noem vir Jesus Christus en ons stem dat Hy aan die Kruis vir ons sondes gesterf het en net alleenlik deur sy Bloed word ons gered, ons stuur die Verlossingsboodskap uit wat die belangrikste is van… Lees Meer »
Sjoe dit was omtrent ‘n tweede Bloedrivier Adriaan. Glo nie bedoeling van Vaandels was om in geloofs bakleiery betrokke te raak nie? As die twee houte wat bymekaar gevoeg word, dat geen las gesien kan word nie, hierdie geloofs groepe is, sal dit voorwaar ‘n wonderwerk wees wat net deur God bewerkstellig kan word.
Goeie dag en sommer ook welkom. Die video wat jy na verwys is heel indrukwekkend maar verteenwoordig nie ‘n skriftuurlike waarheid nie. Ek sal baie graag vir jou wou laat kennis maak met die ware Juda en ook waar hulle hulself in vandag se wêreld bevind. Kontak my asb by sionswaarheid@gmail.com
Johann Cronje – Sal jy asb weer jou e-pos adres gee, die pos kom terug na my toe!!!!
sy lendene met God omgord…..
waar wolkkolomme nasies rig….
– G.A Watermeyer
Skote Petoors! Roerende en wyse woorde wat boonop die lendelam seepkiste onder die gesaghebbende skobbejakke en ander gewoontemisdadigers se walglike agterente uitskop. Dis net tranerige kraalogies en bewerige snorbaarde waar mens kyk. Hier is nog ‘n resitasietjie vir dié kosbare oomblik:
‘Dat liefde so tot haat kon skif.
Haat wat sulke dun wei-water is…’
Met betrekking tot die puik ‘Ebola – Die gees van verskrikking?’ artikel waarvan die kommentare ongelukkig weens godsdienstige rampokkery gesluit is: Hou gerus ook die verspreiding van H7N9 in Asië dop.
waar wolkkolomme nasies rig…
Ek sien juis die afgelope week sulke reusagtige wolke wat oor Johannesburg al hoe hoër styg. Ek kon sien hoekom Pierneef die wolke so geskilder het.
Wonder of Niklaas Van Rensburg, Paulus se skrywes met minagting verwerp het? Wonder ook of die Siener, soos die gees van die AntiChris, ontken het dat God in die vlees gekom het? Ook Wonder ek of Siener V Rensburg Hell toe is omdat hy nooit God se NAAM, YHWH, geheilig het nie? Ook wonder ek of Siener die meerderheid in n verkeerde saak sou volg?
Jy kan dit net sowel vir ‘n geïndoktrineerde leep-oog Islamiet gaan vertel, jy sal geen langsnoet otter haar af-maak nie. Hy sal jou dood slaan met sy Koran. Daar is mos belonings en verversings wat wag sien.
Evkom het gelukkig beurtkrag afgelas. Ek is skoon verlig.
Johann, ek stem saam met jou, dat een van die blankes in hierdie land, se grootste foute/sondes, was om met die subras-barbare in dieselfde juk te trek, en politiek-politiek met hulle te speel. Siener het gesê, n emmer bloed val om, en spat tot in die Kaap ! Vriende, weet julle, om iemand dood te maak, moet jy hom/haar/dit kan haat. Daar is geen ander manier nie. Nou weet ek ook, daar is mense wat te ” heilig ” is, om sulke vuil werk te doen. Jahweh van die Leërskare, is besig om ons almal deur te kyk. Hy moet… Lees Meer »
Vir enige regsgeleerde wat hierdie lees, My vraag is dit : 1) Mense is aangekla in Den Haag vir ‘crimes against humanity’ vir volksmoord in Rwanda. 2) Mense is ook so aangekla vir vergrype in Yugoslavia (Engelse spelling). 3) Hoe kan die Boer/Afrikaner hierdie ‘precedents’ op homself toepas ? 4) Die VSA erken nie vir Den Haag se howe nie – is dit ‘n probleem ? 5) Sal die huidige S.A-regering onder die jurisdieksie van Den Haag val ? 6) Indien so, en die huidige regering eerbiedig geen regsbeslissing van Den Haag nie, kan die etniese groep wat ‘n “ethnic-cleansing”… Lees Meer »
Jy ‘mis’ wat presies die Roomse statuut is waaruit die Internasionale Strafhof gebore was.
More Oom Adriaan – Oom het nog nie vergeet van die berig oor die perdekommando met die vierkleure vanaf Bloedrivier tot by Lichtenburg nie – ek is effens bekommerd want ons tyd raak bietjie min en ons het dringend fondse nodig , siende dat die vetrek datum alreeds die 28ste Februarie 2015 is.
Nee, Patriot, ek het nie vergeet nie. Ongelukkig het daar onverwagte dinge voorgeval waaraan ek dringend aandag moes gee; maar ek is besig met ‘n skrywe oor Werner Krüger en sy Bloedrivier-Lichtenburg perderit, wat ek glo, net soos die 1938 Simboliese Ossewatrek, opnuut aan die wêreld sal bewys dat die Boervolk nog met ons is – as alles goed gaan hoop en om dit nog oor die naweek te plaas. En hou goeie moed wat die fondse betref. Ek glo óns volksgenote sal hiervoor hul hart en beursies oopmaak!
Leonor, ( die ware persoon), dankie dat jy ons almal weer terug bring aarde toe, tov die sogenaamde internasionale reg oor minderhede, en al die ander FOPSPENE, wat die sogenaamde ” leiers, ” gereeld opdis, om die Boerevolk, EN hulle blanke vriende, bang en onder beheer te hou ! Slegs as ons die geestelike dimensie in al hierdie dinge, kan insien en verstaan, kan dinge begin om enigsins sin te maak. En slegs dan, kan die indiwidu, REG bid, en REG optree. Die ” Apartheids-volk, ” is LANKAL tot die dood, en/of algehele uitwissing, verdoem deur die HELE wêreld, en… Lees Meer »
Baie dankie vir die uitstekende plasing.
Enige iemand kan my reghelp, u is vry. Ek praat onder korreksie. Het siener nie gepraat van die Engelse wat ons land gaan verlaat nie.Lyk my dit is aan die gebeur. Hier is ‘n skakel. Die advertensie maak gereeld sy verskyning op my facebook.
Philip Gamble & Partners op facebook
Asof hy na ’n filmvertoning sit en kyk, het oom Nicolaas aan Mussmann die volgende gesig beskryf: Hulle (die vyand) bars reg oos uit en dan vlug hul na Durban en as hulle op die skepe is, skiet hulle nog terug na ons. Dis interessant dat hy sien hulle vlug Durban toe. Sedert die vroeë dae al is dit die setel van die Engelsman, Indiër en Zoeloe, almal vyande van die Boere; verder is dit ook ’n baie liberale stad wat die Boer se vyand met ope arms sal verwelkom en hulle probeer help. In daardie stad sal die groot… Lees Meer »
Er mag geen genocide plaats vinden. Je moet dan de vijand(engelse?) laten vluchten het land uit. Dit kan alleen bij Durban. De vijand mag niet vlug naar het noorden, waar ze zich over de grens kunnen reorganiseren. Daarom eerst padge gaan van noord naar oost richting Johannesburg.
Als ze in het midden vastzitten kunnen ze dan alleen richting Durban habour.
Het vermijden van de eindslag om de vijand te laten vlug is de ou strategie van GAD en is bedoeld om eigen levens te sparen. De slag is immers toch al gewonnen.
Adriaan, ek dink hier is n praktiese oorweging ook nl. Hulle sal weet daar is n skip, en/of skepe wat beskikbaar gestel is, so, watter hawe kan die vinnigste bereik word as jy vir jou LEWE vlug ? En dit, weg van KWAAD Boere, wat die Banvloek van Yahweh, onder Sy instruksie, uitvoer ! Dit is opmerklik dat Siener van n skip/skepe praat, en nie van vliegtuie nie ? My interpretasie is dat daar so baie uitvaagsels gaan wees, dat vliegtuie nie toereikend sal wees nie. ( Miskien het die Boere teen daardie tyd, al die lughawens al toe gemaak… Lees Meer »
Ek wil nou nie jou edele sending ontspoor nie Rambo, maar as jy dink dat daar enige gevangenisse vir jou in die tronke gaan sit en wag om afgemaai te word, is jy ‘n groter mongool-kind as wat ek vermoed het. Jy haal seker deur jou mond asem. Die tronkdeure gaan eerste oopgegooi word, die moordenaars en verkragters gaan bewapen word en in moordbendes opgeneem word. Dis hoe dinge in die regte wêreld werk.
Eskom lifts veil on doom at cabinet briefing Feb 01 2015 19:57 Yolandi Groenewald, City Press Johannesburg – Cabinet has been briefed by Eskom about the risk of a total national electricity blackout – and the US embassy in Pretoria has drawn up an evacuation plan partly designed to get its staff out safely if the lights go off in South Africa once and for all, reported Fin24’s sister publication City Press on Sunday. Senior government sources told City Press that Eskom late last year presented a bleak picture of what would happen if load shedding failed and the system… Lees Meer »
Wat n wonderlike slag met woorde het jy nie. Ek geniet al jou skrywes en insigte.
Baie dankie en doen so voort